בארגון החסד 'הכל מהלב' עמלים בכל ימות השנה לשמח ולהושיט יד לעזרה לחולים ולבני משפחותיהם. בשנה האחרונה, מצאו בארגון פתרון יצירתי והלכתי עבור נשים אשר לא יכולות לצאת מחדר האשפוז בבית החולים בכדי להדליק נרות בחדר האוכל, בשל נסיבות רפואיות.
מדובר בנרות שבת מיוחדים, שמעוצבים בצורת פמוטים, נדלקים על ידי נורה מסוימת ומופעלים בעזרת סוללות. באמצעות הפתרון הייחודי הזה, נשים השוהות בבתי חולים זוכות להדליק נרות של שבת בחדרם, בצורה בטיחותית וכזו שתאיר בליבם את אור השבת.
בארגון 'הכל מהלב' מייבאים את הנרות המדוברים מארה"ב ומחלקים אותם מידי יום שישי לחולות בבתי החולים בארץ.
מנכ"ל ארגון 'הכל מהלב', איש החסד הרב מאיר בלוך, אומר ל'בחדרי חרדים': "מדובר בפתרון אשר מאפשר לכל בת ישראל להדליק נרות שבת באופן בטיחותי. הנרות מעוצבים בצורת פמוטים כך שניסינו להכניס כמה שיותר את אווירת השבת לכל חולה וחולה".
לדברי הרב בלוך: "יש נשים שאינן יכולות ללכת לחדר האוכל במחלקה ולהדליק שם נרות שבת עקב מגבלות הליכה, ובבתי החולים לא מאפשרים להדליק נרות שבת רגילים בחדרי האשפוז מחשש לשריפה. הנרות מחולקים בבתי החולים בארץ בכדי להקל על השהות בבית החולים".
כמו כן, בימים אלו נערכים מאות המתנדבים של הארגון לחלק אלפי משלוחי מנות לחולים בבתי החולים ברחבי הארץ. במסיבת ראש חודש אדר בשבוע שעבר לחולים ונפגעי הטרור, השתתפו כ-200 ילדים ומשפחותיהם, המשפחות הודו מכל הלב לארגון אשר כל השנה דואג לחזק ולשמח את רוחם, הן בסלי מזון והן בתמיכה בתוך כותלי בית החולים.
נרות שנדלקים ע"י סוללה(בטריה) דוקא. לא מכיר את הדבר הזה שהוצג פה כי לא קראתי את המאמר. אבל אם זה ע"י סוללה, אפשר לסמוך לכתחילה על אור העולם, האור לציון זצ"ל. עי"ש.